**Tisztelt Hölgyem/Uram!**

**A Mária Út Közhasznú Egyesület 166,27 millió forintból, hazai és Európai Uniós forrásból 2 prémium zarándokutat és 8 darab Mária Kertet alakított ki a következő településeken: Bér, Erdőkürt, Kozárd, Nógrádsáp, Pálosvörösmart, Sámsonháza, Vanyarc, Visonta.**

A nyugdíjas csoportoknak és az egyéni zarándokoknak háromnapos Erdőkürttől Mátraverebély - Szentkútig tartó prémium gyalogos zarándokútvonal került kialakításra. A zarándoklat első napján Erdőkürt – Vanyarc – Bér érintésével 17 kilométeres szakasz 320 méter szintemelkedéssel tehető meg, második nap Bér – Buják – Ecseg – Kozárd 12 kilométeres napi szakasszal és 140 méteres szintemelkedéssel járható be, a harmadik napon Kozárd – Mátraszőlős – Sámsonháza – Mátraverebély – Szentkút távja 21 kilométer, szintemelkedése 660 méter. Nyugdíjas csoportoknak és egyéni zarándokoknak kifejlesztett prémium zarándokút a Mária Út új, M80-as szakaszán található. A szakrális, kulturális és gasztronómiai élmények mellett a kis nógrádi, palóc és tót települések újonnan kiépített Mária-kertjei is várják a zarándokokat.  
Kialakításra került diákcsoportok részére Gyöngyöstől Mátraverebély - Szentkútig még egy prémium zarándokút szakasz, mely a Mária Út M10-es szakaszán vezet nemzeti kegyhelyünkre. Ez a szakasz is három napot vesz igénybe. Az első szakasz Gyöngyös – Szent Anna kápolna – Mátrafüred – Mátraháza 17 kilométeres távot foglal magába 650 méteres szintkülönbséggel, a második szakasz Mátraháza – Galyatető – Mátraszentimre – Fallóskút útvonala 16 kilométeres távot jelent 320 méteres szintemelkedéssel, a harmadik nap Fallóskút – Tar – Mátraverebély – Mátraverebély- Szentkút záró szakasza 20 kilométer hosszú és 340 méter szintemelkedés tartalmaz. Ehhez az útszakaszhoz tematikus mobil applikáció is készült, mely interaktív módon segíti a diákokat a tájékozódásban.  
A prémium szakaszokhoz készült egy 48 oldalas térképes tájékoztató füzet, egy nyolc oldalas tájékoztató füzet és egy-egy szórólap is.

Az Európai Unió és a magyar állam támogatásával megvalósult a  "Mária Út - Via mariae észak-magyarországi szakaszához kapcsolódó attrakciók és szolgáltatások fejlesztése" című projekt keretein belül az Észak-magyarországi régióban  többek között Mária Kert pihenő pontok kerültek kialakításra, melyekben esőbeállók, imádkozásra alkalmas térdeplők, Mária szobrok is találhatóak. A projekt elemeként okos telefonról elérhető, GPS-alapú mobil guide idegenvezető alkalmazás is letölthető.  A Mária Út észak-magyarországi prémium zarándokút interaktív internetes portál részeként az Interaktív turisztikai alap adatbázis könnyíti meg a zarándokok tájékozódását . Térképes zarándokkalauz, népszerűsítő szórólap és zarándok könyv is elkészült a projekt kapcsán. A projekt támogatásának összege 166,27 millió forint, amely eléri a teljes beruházás  94%-át. A projekt megvalósítása 2014.09.23-án kezdődött meg. A beruházás zárására 2015. 06. 30-án került sor.

**További információt Lendvai Józseftől, a Mária Út önkéntesétől kérhet a 06 (30) 429-5301 telefonszámon vagy a lendvai.jozsef@mariaut.hu e-mail címen.**